MozaiQ îi face plângere la CNCD lui Dan Tanasă pentru declarații homofobe. Ce a spus deputatul AUR despre USR
Asociația MozaiQ LGBT va depune o plângere la Consiliul Național pentru Combaterea Discriminării (CNCD) împotriva Dan Tanasă pentru „declarațiile sale homofobe” din plenul de miercuri, a anunțat directorul executiv al organizației neguvermanentale Vlad Viski, pentru digi24.ro, și precizează că acesta  împrăștie ură în spațiul public. Tanasă a spus, de la tribuna Camerei, la dezbaterea proiectului care permite doborârea dronelor în spațiul aerian național, că reprezentanții USR sunt „apărătorii curcubeului” și „nu s-au decis încă dacă sunteți fetițe sau băieței”. „USR nu s-a hotărât încă dacă este boală venerică sau boală mintală”, a adăugat deputatul AUR.